༈ ཉི་མ་སྒྲ་གཅན་ལ་འཇུག་པའི་གཏམ་ནོར་བུའི་མེ་ལོང་
ཞེས་བྱ་བ།
ཨ་ཧོ། མཆོག་མི་འགྱུར་བདེ་བ་ཆེན་པོའི་སྐུ།།
དོན་སྟོང་གཟུགས་ཕྱག་རྒྱ་ཆེན་མོར་རོལ།།
དེ་གཉིས་མེད་ཡེ་ཤེས་མཆོག་གི་དངོས།།
དཔལ་དྲན་ཆོག་དྭངས་མའི་མགོན་པོར་འདུད།།
ཡེ་གདོད་ནས་གྲོལ་བའི་དེ་བཞིན་གཤེགས།།
མ་སེམས་ཅན་ཡོངས་ཀྱི་སྙིང་དབུས་སུ།།
དྲི་བྲལ་དུ་སྣང་ཡང་ལོག་རྟོག་གིས།།
སྣང་ཚུལ་ཀུན་བརྗོད་པ་སུ་ཡིས་ནུས།།
ཕྱི་བརྟན་གཡོ་སྣོད་ཀྱི་གནས་སྐབས་གསུམ།།
ནང་རྡོ་རྗེ་ལུས་ཀྱི་གནས་ལུགས་དང༌།།
གཞན་རབ་འབྱམས་དཀྱིལ་འཁོར་འཁོར་དང་བཅས།།
དོན་ཅིག་ཏུ་སྦྱོར་བའི་ཚུལ་ངེས་པས།།
རྩ་རོ་རྐྱང་རྒྱུ་བ་དྷུ་ཏི་ཆེར།།
ཞུགས་པ་ན་རྡོ་རྗེའི་རྣལ་འབྱོར་ཅན།།
788

ཉི་མ་སྒྲ་གཅན་ནོར་བུའི་མེ་ལོང༌།

མི་ཤིགས་པའི་མཁའ་ཁྱབ་རྡོ་རྗེ་འཆང༌།།
སྤྲོས་བྲལ་གྱི་དགའ་བ་ཅིར་ཡང་རྒྱས།།
སྲེགས་བཞུ་ཡི་ལམ་ལས་འཕོ་བྲལ་གྱི།།
བདེ་ཆེན་ལ་སྤྱོད་པའི་ལྷན་སྐྱེས་ཉིད།།
གཏི་མུག་ཅན་ཕྱུག་གི་ག་ལ་ཤེས།།
དེ་ཕྱི་རུ་སྤྱི་མཐུན་སྣང་ཚུལ་དེར།།
རྟ་བདུན་ཅན་མཁའ་ལ་རྒྱུ་བ་ན།།
སྒྲ་གཅན་གྱིས་བཟུང་བའི་རྣམ་པར་མཐོང༌།།
ཀུ་ཧུ་ལ་སྤྲེལ་གྱི་དུས་དང་པོར།།
ནུབ་ཕྱོགས་ནས་བརྩམས་ཏེ་སུམ་ཆ་ཙམ།།
སྔོ་ནག་ཏུ་འགྱུར་ཡུན་དབྱུ་གུ་གསུམ།།
དེ་ལྟ་ཡི་ལེགས་ཉེས་བཅོས་ཐབས་སོགས།།
སྤྲོས་པ་ན་སྤྲོས་ཆོག་ཉིད་ན་ཡང༌།།
ལག་ལེན་ཏུ་མི་བསྐལ་དེས་ཅི་བྱ།།
སྐབས་དེ་རུ་དགེ་ལས་འབད་པའི་འགྱུར།།
བྱེ་བ་ནི་འབུམ་ཕྲག་ཡོད་གསུངས་ཕྱིར།།
མཉམ་བཞག་དང་བསྒོམ་བཟླས་ཁ་ཏོན་སོགས།།
གང་འོས་ལ་འབད་པ་ཅི་ནས་ཞུ།།
789

ব
ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

རྟག་ཆད་ལྟར་མ་གྱུར་བསྐྱེད་རིམ་དང༌།།
སྣང་རྟག་ལྟར་མི་གོལ་རྫོགས་རིམ་སྟེ།།
དོན་དབྱེར་མེད་བདེ་ཆེན་རྡོ་རྗེའི་ལམ།།
མ་འགྲོ་དྲུག་འཇུག་ཕྱིར་བསྔོ་བར་བགྱི།།
ཨི་ཏི་ཀརྨ་བཱ་གི་ཤྭ་གུ་ཎ་ས་ག་རེ་ཎ་ཀྲྀ་ཏི་མངྒ་ལཾ།།
790